text: 1947
  Iuwen: | 15e | 16e | 17e | 18e | 19e | 20e iuw | 21e | 22e | 23e | 24e | 25e |
  Jierren: | 1942 | 1943 | 1944 | 1945 | 1946 | 1947 | 1948 | 1949 | 1950 | 1951 | 1952 |
  Kalinders | |
  Gregoriaanske kalinder |
  1947 MCMXLVII |
  Ab urbe condita | 2700 |
  Armeenske kalinder | 1396 ԹՎ ՌՅՂԶ |
  Etiopyske kalinder | 1939 – 1940 |
  Hebriuwske kalinder | 5707 – 5708 |
  Hindoekalinders | |
  - Vikram Samvat | 2002 – 2003 |
  - Shaka Samvat | 1869 – 1870 |
  - Kali Yuga | 5048 – 5049 |
  Iraanske kalinder | 1325 – 1326 |
  Islamityske kalinder | 1366 – 1366 |
  Juliaanske kalinder |
  Gregoriaansk min 13 dgn. |
  Sineeske kalinder | 4643 – 4644 癸戌 – 甲亥 |
  1947 is in gewoan jier dat begjint mei in woansdei. (Gregoriaanske kalinder foar 1947.)
  Ynhâld
  Foarfallen[bewurkje seksje | boarne bewurkje]
  - 1 jannewaris - De Benelúks wurdt oprjochte, besteande út in dûane-uny tusken Nederlân, Belgje en Lúksemboarch.
  - 10 jannewaris - De Frije Stêd Triëst komt ûnder tafersjoch fan 'e Feriene Naasjes te stean.
  - 19 jannewaris - By ferkiezings yn Poalen komme de kommunisten oan 'e macht.
  - 8 febrewaris - De Njoggende Alvestêdetocht wurdt wûn troch Jan W. van der Hoorn yn in tiid fan 10 oeren en 51 minuten.
  - 10 febrewaris - Yn Parys wurde fredesferdraggen sletten tusken de Alliëarden en de eardere bûnsgenoaten fan nazy-Dútslân: Itaalje, Roemeenje, Bulgarije, Hongarije en Finlân.
  - 1 maart - It Ynternasjonaal Monetêr Fûns set út ein mei syn wurk.
  - 10 maart - In konferinsje fan 'e Sovjet-Uny, de Feriene Steaten, it Feriene Keninkryk en Frankryk yn Moskou mislearret as der gjin oerienstimming berikt wurde kin op it mêd fan te sluten fredesferdraggen mei Dútslân en Eastenryk.
  - 12 maart - De Amerikaanske presidint Harry Truman stelt in nij bûtenlânsk belied foar de Feriene Steaten foar, dat rjochte is op 'e beheining fan 'e fersprieding fan it kommunisme. Dit komt bekend te stean as de Truman-doktrine.
  - 2 april - De Feriene Naasjes skikke de Feriene Steaten it mandaat (koloniaal bewâld) ta oer de eardere Japanske besittings yn 'e Stille Oseaan: de Noardlike Marianen, de Marshalleilannen, Mikroneezje en Palau.
  - 15 april - Oprjochting fan 'e Wrâldomrop yn Hilfertsom.
  - 16 april - By de nitraatramp fan Texas City komt in lading nitraat oan board fan in frachtskip yn 'e haven fan Texas City, yn 'e Amerikaanske steat Teksas, ta ûntploffing. Der komme mear as 581 minsken om, wêrûnder op ien man nei de hiele brânwacht fan 'e stêd.
  - 18 april - Yn Tsjechoslowakije wurdt de kollaborateur Jozef Tiso, de eardere presidint fan 'e Dútske fazalsteat Slowakije, terjochtsteld.
  - 28 april-7 augustus - De Noarske antropolooch Thor Heyerdahl, Knut Haugland, Herman Watzinger, Bengt Dannielson, Erik Hesselberg en Torstein Raaby sile mei it selsboude flot de Kon-Tiki fan Perû nei Frânsk-Polyneezje om te bewizen dat it mooglik is dat lju út Súd-Amearika yn pre-kolumbiaanske tiden Polyneezje kolonisearre hawwe.
  - 3 juny - Lord Mountbatten, de ûnderkening fan Britsk-Ynje, komt mei it plan op 'e lapen om 'e koloanje op te spjalten yn in hindoesteat, Yndia, en in moslimsteat, Pakistan.
  - 4 juny - Yn in taspraak op 'e Universiteit fan Harvard oppenearret de Amerikaanske minister fan Bûtenlânske Saken George Marshall it plan om Jeropa struktureel en op grutte skaal finansjele help te bieden by de weropbou nei de Twadde Wrâldoarloch. Dit plan komt bekend te stean as it Marshallplan.
  - 25 juny - Yn Amsterdam wurdt Het Achterhuis publisearre, it deiboek fan it Joadske famke Anne Frank.
  - 21 july-5 augustus - Nederlân komt yn Nederlânsk-Ynje militêr fanwegen tsjin Yndonezyske ûnôfhinklikheidsstriders yn 'e Earste Polisjonele Aksje.
  - 14 augustus - Pakistan wurdt ûnôfhinklik fan it Feriene Keninkryk.
  - 15 augustus - Yndia wurdt ûnôfhinklik fan it Feriene Keninkryk.
  - 23 augustus - Yn Bulgarije wurdt opposysjelieder Nikola Petkov, de foaroanman fan 'e Boerepartij, nei in showproses troch de kommunisten terjochtsteld.
  - 31 augustus - By ferkiezings yn Hongarije komme de kommunisten oan 'e macht.
  - 13 septimber - De Yndiaaske premier Jawaharlal Nehru stelt foar om mei Pakistan 4 miljoen moslims 'te ruiljen' foar 4 miljoen hindoes en sikhs. By dy (tige gewelddiedich ferrinnende) befolkingsruil sille oant 31 desimber o.s. mear as 250.000 minsken de dea fine.
  - 19 septimber - Oprjochting fan de Nederlânske Ierdoalje Maatskippij (NAM), dêr't Shell en Exxon elk foar de helte yn dielmimme. De maatskippij sil it ierdoaljefjild by Schoonebeek eksploitearje en sykje nei winbere mannichten ierdgas.
  - 1 oktober - Yn Nederlân wurdt de needwet Aderdomsfoarsjenning ynfierd troch minister Willem Drees.
  - 10 oktober - De Fryske dichter Obe Postma wint as earste de Gysbert Japicxpriis.
  - 14 oktober - Boppe de Mojave-woastyn yn Kalifornje trochbrekt de Amerikaanske piloat Charles E. Yaeger yn syn strieljager fan it type Bell XS-1 foar it earst de lûdsbarriêre.
  - 20 oktober - Begjin fan 'e Twadde Reade Panyk yn 'e Feriene Steaten. It Komitee oangeande Unamerikaanske Aktiviteiten fan it Hûs fan Offurdigen (HUAC) stelt harksittings yn om 'e fermiende ynfiltraasje fan 'e filmyndustry fan Hollywood troch kommunisten te ûndersykjen.
  - 22 oktober - De Earste Yndiaask-Pakistaanske Oarloch brekt út oer de Kwestje-Kasjmier.
  - 26 oktober - Anneksaasje fan Kasjmier troch Yndia. Dit bart tsjin 'e wil fan 'e befolking, dy't foar it oergrutte part út moslims en bestiet en by Pakistan hearre wol.
  - 30 oktober - Yn Sjenêve wurdt troch 23 lannen de Algemiene Oerienkomst oangeande Tariven en Hannel (GATT) ûndertekene.
  - 5 novimber - De Hongaarske opposysjelieder Zóltan Pfeiffer en de Poalske fise-premier Stanisław Mikołajczyk nimme de wyk nei West-Jeropa.
  - 6 novimber - De Nederlânske Twadde Keamer beslút om in Parlemintêre enkête nei it regearingsbelied yn de Twadde Wrâldkriich te hâlden.
  - 11 novimber - Yn Roemeenje wurdt Iuliu Maniu, de lieder fan 'e Boerepartij, feroardiele ta libbenslange finzenisstraf.
  - 17 novimber - De transistor wurdt útfûn troch John Bardeen, Walter Brattain en William Shockley.
  - 29 novimber - De Algemiene Gearkomste fan de Feriene Naasjes kart it plan goed om it mandaatgebiet Palestina op te spjalten yn in Joadske en in Arabyske steat.
  - 30 novimber - Kening Michael fan Roemeenje wurdt troch de kommunisten twongen en doch ôfstân fan 'e troan. It lân wurdt omfoarme ta de Folksrepublyk Roemeenje.
  - 30 novimber - De Boargeroarloch yn Palestina tusken Joaden en Arabieren brekt út.
  - 9 desimber - Nederlânske troepen rjochtsje yn it ramt fan 'e Polisjonele Aksjes op Java, yn Nederlânsk-Ynje, it Bloedbad fan Rawagede oan, wêrby't 431 boargers fermoarde wurde.
  - 15 desimber - It Saarlân wurdt losmakke fan 'e rest fan Dútslân. It wurdt in Frânsk protektoraat, it Protektoraat Saarlân.
  Berne[bewurkje seksje | boarne bewurkje]
  - 31 jannewaris - Jonathan Banks, Amerikaansk akteur
  - 3 febrewaris - Koos Alberts, Nederlânsk sjonger († 2018)
  - 4 febrewaris - Dan Quayle, fise-presidint fan 'e Feriene Steaten
  - 1 maart - Alan Thicke, Kanadeesk akteur en presintator († 2016)
  - 15 maart - Ry Cooder, Amerikaansk muzikant
  - 24 maart - Piet Hoekstra, Frysk hurdfytser
  - 15 april - Peter Tuinman, Frysk akteur
  - 1 maaie - Sietske de Jong, Frysk skriuwster
  - 19 maaie - Oebele Vries, Frysk skiedkundige en publisist
  - 1 juny - Ron Wood, Ingelsk muzikant
  - 3 juny - John Dykstra, Amerikaansk special effects-technikus
  - 6 juny - Bennie Huisman, Frysk sjonger-ferteller, muzikant en skriuwer
  - 19 juny - Salman Rushdie, Yndiaask-Britsk skriuwer
  - 24 juny - Wobbe van Seijen, Frysk ûndernimmer en muzykprodusint
  - 11 july - Piter Boersma, Frysk skriuwer
  - 17 july - Jan Brens, Frysk ûnderwizer en dirigint/saksofonist
  - 23 july - Larry Manetti, Amerikaansk akteur
  - 18 septimber - Hans Vermeulen, Nederlânsk sjonger, komponist († 2017)
  - 27 septimber - Meat Loaf, Amerikaansk sjonger
  - 2 augustus - Mike Shepherd, Amerikaansk skriuwer
  - 26 oktober - Hillary Clinton, Amerikaansk politika
  - datum ûnbekend
  - Gelein Jansen, Nederlânsk taalkundige
  Bisten[bewurkje seksje | boarne bewurkje]
  Ferstoarn[bewurkje seksje | boarne bewurkje]
  - 1 maart - Thijs Rinsema, Frysk skuonmakker en keunstner (* 1877)
  - 20 april - kening Kristiaan X fan Denemark (* 1870)
  - 21 juny - Wite Bolle (White Bull), opperhaad fan 'e Lakota (* 1849)
  - 24 july - Frederik Cornelis Rab, boargemaster fan Flylân (* 1891)
  - 12 novimber - Emma baronesse Orczy, Hongaarsk-Ingelsk skriuwster (* 1865)
  - 5 desimber - J.A. Bruins jr., Nederlânsk predikant (* 1872)
  - 28 desimber - kening Fiktor Emanuël III fan Itaalje (* 1869)
  - 30 desimber - Han van Meegeren, Nederlânsk skilder en master-ferfalsker (* 1889)
  - datum ûnbekend
  Literatuer[bewurkje seksje | boarne bewurkje]
  - prizen
  - romans
  - Louis Paul Boon, Mijn Kleine Oorlog
  - Albert Camus, La Peste
  - Frederick Feikema Manfred, This Is the Year (oerset yn it Frysk as Dit Is it Jier)
  - Simon Vestdijk, De Vuuraanbidders
  - poëzij
  - non-fiksje
  Byldzjende keunst[bewurkje seksje | boarne bewurkje]
  Toreau au bord du lac (1947) Hans Aeschbacher, Biel/Bienne
  The Warsaw Ghetto Uprising (1947) Nathan Rapoport, Yad Vashem
  Boukeunst[bewurkje seksje | boarne bewurkje]
  Fjoertoer Westhoofd, Ouddorp (1947) Gijsbert Friedhoff
  Jierren: | 1942 | 1943 | 1944 | 1945 | 1946 | 1947 | 1948 | 1949 | 1950 | 1951 | 1952 |
  Iuwen: | 15e | 16e | 17e | 18e | 19e | 20e iuw | 21e | 22e | 23e | 24e | 25e |
  Boarnen, noaten en/as referinsjes: |
  
  